જીવનમાં સંસ્કૃતિમાં સમયાનુસાર પરિવર્તન આવ્યા જ કરે છે અને દરેક નવા ફેરફાર વખતે તેનો વિરોધ પણ થતો રહે છે અને આખરે કાળ ક્રમે તે સ્વીકાર્ય બનતું રહે છે. પ્રાગ ઐતિહાસિક સમયમાં લગ્ન પ્રથા જ ક્યાં હતી ? કાળ ક્રમે જેમ જેમ સંસ્કૃતિનો વિકાસ થતો ગયો અને અનુભવે લગ્ન પ્રથા સ્વીકારવામાં આવી ! તેવું જ આજે પણ બની શકે છે કારણ ટેક્નોલોજીના વિકાસે દુનિયાને એક નાનું ગામડું બનાવી દીધું છે અને તેથી સંસ્કૃતિ અને સંસ્કારની સાથે તમામ ગુણો અને અવગુણો સ્વીકારવાની માનસિકતા પણ કેળવવી જ રહેશે. જો કે હું ચોક્કસ નથી તેમ છતાં આ જ્યારે લીવ્ઈન વિષે વાત ચાલી રહી છે ત્યારે મારા ખ્યાલ પ્રમાણે લગભગ લીવ ઈન જેવી જ પ્રથા પારસીઓમાં વર્ષો થયા અસ્તિત્વ ધરાવે છે ! કાયદે સર લગ્ન ગ્રંથીથી જોડાતા પહેલા યુવાન અને યુવતી સાથે રહે છે અને બાદ જો અનુકૂળતા લાગે તો લગ્નથી જોડાય છે. અંતમાં હું એટલું કહીશ કે લીવ ઈન સંબંધમાં બંને પક્ષોએ પૂરેપૂરી રીતે એક બીજાને સમર્પીત અને વફાદર રહેવું જોઈએ ઉપરાંત બંનેના નાણાકિય સંબંધો પણ એક બીજાની જાણ સાથે પરંતુ અલગ અલગ રાખવા સલામત ગણાવા જોઈએ ! વધુમાં જ્યાં સુધી લગ્ન સંબંધ ના થાય ત્યાં સુધી બાળકની જવાબદારી વહોરવી નહિ જોઈએ કારણ જો સંબંધમાં ગરબડ થાય અને છૂટા પડવાની નોબત આવે તો નિર્દોષ બાળકની હાલત કફોડી ના બને માટે સલામતી રાખવી તે જ શ્રેષ્ઠ અને ડહાપણ ભર્યો માર્ગ ગણાય !